
ANUL IV. Nr. 10 


15 Ianuarie 1941 


însemnări Sociologice 


Director: TRAI AN BRA1LEANU 


Ideologie, ştiinţă, profesiune 0 

Cînd Fiihrerul cheamă, în fiecare an în ziua de 1 Mai, 
comunitatea etnică germană, el o găseşte unită în semnul mun- 
cii. Munca este orice prestaţie necesară comunităţii etnice în 
organizarea ei, pe calea desăvîrşirii ei In muncă, considerată 
ca prestare de serviciu, ne împlinim noi toţi datoria faţă de 
totalitate ca şi faţă de noi înşine : calitatea noastră de membru 
cît şi personalitatea noastră. Munca nu e necesară omului nu- 
mai în vederea câştigului, a dobîndirii mijloacelor de existenţă ; 
ea are, dimpotrivă, o misiune mai înaltă, anume de a fi mijlocul 
şi mediul prin care aducem contribuţia noastră ca membri ai 
comunităţii de viaţă a neamului, în care, totdeodată, desvoltăm, 
încercăm şi desăvîrşim viaţa noastră personală. O existenţă de 
trintor fără de muncă, fie că vegetează din lipsă de lucru pe 
cheltuiala comunităţii sau că rezultă din luxul unei moşteniri 
bogate, înseamnă totdeauna o boală socială şi condamnă pe 
acel individ la degradare şi josnicie. Munca este mijlocul de 


t) D-I profesor Emsî Krieck ne-a făcut cinstea să ne trimită pentru 
revista noastră acest interesant studiu, in care se oglindeşte limpede 
concepţia naţional-sodalistă privind ierarbia şi valoarea profesiunilor 
după criteriul muncii creatoare in folosul comunităţii etnice, la scurta 
noastră dare de seamă asupra lucrării D-lui Krieck „Wissenschaft, Welt- 
anschefuung, Hochschulreform" (ştiinţă, ideologie, reformă universitară), 
•părută în numărul trecut (9) al reviste:, am amintit cîteva din cele 
mal Însemnate scrieri ale acestui pătrunzător doctrinar al naţional-so- 
cialismulid. 

Colaborarea D-lui Krieck la revista naostră va contribui fără în- 
doială la adîncirea relaţiunilor de prietenie între Romînia legionară şl 
marele Reich naţional-socialist. 

Traducerea în româneşte a studiului de faţă a fost făcută la Heidel- 
toerg de D-l losif Antohi, doctor in filosofie, elev el D-lui profesor E, 
Krieck. 

înălţare a fiecărui neam, dar şi mediul formării şi educării 
caracterului pentru umanitate. 

La muncă sin tem cu toţii egali în faţa comunităţii etnice, 
căci munca noastră a tuturora e necesară vieţii comunităţii 
etnice ca şi nouă înşine. Totodată, fiecare dintre noi stă, cu 
munca sa, în cadrul comunităţii neamului, intr'un domeniu 
special de probleme sau sferă specială de viaţă, pe care o nu- 
mim profesiune. Profesiunea impune persoanelor şi muncii lor 
necesitatea unor cunoştinţe şi destoinicii speciale, cît şi a unei 
sporiri posibile în direcţia vieţii determinată prin scopul pro- 
fesiunii : prin organizarea profesiunilor comunitatea etnică, în 
devenirea ei istorică, se structurează şi se realizează prin muncă. 

Ceeace numim concepţia noastră despre lume (ideologie) 
are ca centru esenţial ideea comunităţii etnice. In această idee 
sîntem tot aşa de înrădăcinaţi cu profesiunea noastră ca şi cu 
persoana noastră, deoarece profesiunea şi persoana reprezintă 
modul manifestării noastre ca membri şi servitori ai totalităţii 
comunităţii etnice. Comunitatea etnică îşi are condiţiile natu- 
rale în sînge şi pămint, condiţiile istorice in devenire, în desti- 
nele şi prestaţiile trecutului, iar desăvirşirea trebue să şi-o gă- 
sească în viitor. Deaceea rasa şi spaţiul vital, provenienţa isto- 
rică şi viitorul neamului sînt, întrucît prin acestea se constitue 
comunitatea etnică, factorii hotăritori ai ideologiei, prin care 
dobîndim ’jonştiinţa realităţii determinante a vieţii. Componen- 
tele ei formează la un loc temeiul comun şi scopul obligatoriu 
pentru devenirea noastră personală şi profesională, care în nici 
un caz nu pot fi despărţite una de alta. Tot de comunitatea 
etnică e determinată onoarea naţională şi personală, ţinuta, 
valoarea morală. Nu mai există o despicare a onoarei şi ţinutei 
după stări, obîrşie şi rang social. Dar, precum ordinea profe- 
sională şi educaţia profesională cere, pentru realizarea proble- 
melor profesionale speciale pe fundamentul doctrinar comun, o 
separare şi ierarhizare distinctă după cunoştinţe şi destoinicii 
necesare profesiunii, tot aşa e necesar deosebit, prin felul pro- 
fesiunii — de pildă la jurist, medic, educator şi economist — , 
modul participării la onoarea naţională comună, felul ţinutei şi 
al moralităţii. Chiar dacă pentru noi nu mai există o onoare 
separată şi opusă după stări, ca în evul mediu, unde onoarea 
nobilimii era radical deosebită de cea a breslaşului meseriaş, 
ceeace — precum se ştie — s’a manifestat pînă în pragul nou- 
lui Beich, cînd fiul negustorului nu putea deveni ofiţer de xe- 

zervă, există insă, totuş, o participare la onoarea naţională dife- 
renţiată după felul profesiunii. Precum ştiinţa şi destoinicia 
profesională ale ofiţerului, medicului, juristului, educatorului, 
economistului răsar şi cresc deosebit din fundamentul comu- 
nităţii etnice, tot aşa şi onoarea lor profesională, etosul lor pro- 
fesional. Tot de aci debindeşte deci fiecare profesiune perspec- 
Jtiva sa specială asupra totalităţii concepţiei despre lume şi 
viaţă. Tocmai dinspre laturea formativă ştiinţa profesională a 
medicului, a juristului, a educatorului sînt, sau ar trebui să 
fie, nu numai instrucţii şi precepte tehnice-profesionale deose- 
bite, ci perspective şi înţelegeri ale totalităţii ideologice, deter- 
minate de scopul şi etosul profesiunii. In acest fel, cum se poate 
vorbi de etosul profesiunii medicului, juristului, educatorului, 
tot aşa se poate vorbi cu precauţie şi de caracterul omului ca 
medic, jurist, pedagog. Asemenea diversităţi n’avem astăzi prea 
puţine, ci dimpotrivă, chiar cu mult prea multe. De exemplu, 
concepţia juriştilor şi medicilor despre om e determinată încă 
ioarte mult, prinsă fiind încă în tradiţia feudală a ştiinţelor 
lor profesionale, de ideile universaliste de provenienţă străină, 
de pildă cunoştinţa de drept la jurişti de formalismul şi absolu- 
tismul dreptului roman şi nu de cel german, necum de princi- 
piile fundamentale ale dreptului naţional-socialist. Prin aceasta, 
etosul şi idealul profesiunilor privesc înapoi spre felurite ori- 
gini şi înainte spre felurite scopuri. 

Dar trebue de subliniat cu toată tăria: comunitatea etnică 
naţional-socialistă recunoaşte foarte hotărît o ordine de ierar- 
hie şi de valoare a personalităţilor după măsura şi gradul pres- 
taţiilor lor pentru totalitatea neamului. Ea nu recunoaşte însă 
nicidecum o ordine ierarhică şi de valoare a profesiunilor ca 
atare, intrucît toate profesiunile sînt egal de necesare vieţii 
comunităţii etnice. Dinapoia ierarhiei sociale a profesiunilor, 
în special dinapoia unui rang pretins apriori mai superior al aşa 
numitelor profesiuni intelectuale, sau al muncitorilor intelec- 
tuali, se ascunde, în cele din urmă, numai o pretenţie corpo- 
ratistă sau tradiţională la o onoare mai superioară şi la o va- 
lorare socială superioară. Dar revoluţia a distrus aceasta fun- 
damental. Reprezentantul unei aşa numite profesiuni intelec- 
tuale, de exemplu un medic sau un jurist, ocupă şi aşa dela în- 
ceput un loc mai favorabil faţă de un măturător de stradă sau 
un minier, întrucit el, prin mijloacele şi posibilităţile sale pro- 
fesionale, are cu mult mai maxi înlesniri să îndeplinească o 

prestaţie superioară şi sa dobîndească un Joc de conducere. Nu 
există însă nici un motiv de a considera pe un medic sau jurist 
ca atare şi din. capul locului ca membru superior şi mai valo- 
ros al comunităţii etnice, declt pe un măturător sau minier. 
Condiţiile de viaţă şi muncă mult mai favorabile ale muncito- 
rilor aşa numiţi intelectuali nu trebue să fie altceva decit un 
6timulent mai puternic, un grad mai înalt de obligaţie. Deaceea, 
in principiu, cineva ar putea înainta fiind minier sau mătură- 
tor de stradă la loc de conducere, ca şi dela profesiunea medi- 
cului sau juristului. Dar, in sfera aşa numitelor profesiuni in- 
telectuale, un medic sau jurist, deci în legătură organică cu 
profesiunea, poate înainta prin prestaţii superioare la loc de con- 
ducere, ceeace n imposibil pentru profesiunea măturătorului de 
stradă. Cine a fost odată să zicem conducător de sindicat a tre- 
buit să treacă desigur printr’o schimbare de profesiune. Această 
favoare rezultată din felul profesiunii nu trebue să statorni- 
cească nici un privilegiu ci numai o obligaţie sporită. înainte 
de multă vreme, cînd faimoasa politică de salarizare sindica- 
listă de odinioară a funcţionarilor şi dascălilor opera cu argu- 
mentul studiului universitar costisitor, care îşi cerea deaceea 
contravaloarea ridicată în salariu şi onoare, eu am răspuns : 
dacă starea mea socială mi-ar fi îngăduit studiul la Unversi- 
tate, într’aceasta aş £i văzut o bucurie şi o îndatorire la presta- 
ţiile cele mai înalte, nu însă un motiv de împovărare şi moles- 
tare financiară. 

Ceeace numim noi profesiuni intelecţuale sau muncitor 
intelectual e caracterizat prin faptul că exercitarea profesiunii 
şi pregătirea pentru ea e legată de ştiinţă. Cine a încercat vreo- 
dată în mod serios să aprofundeze problema de ce anumite 
profesiuni sînt legate de erudiţie şi altele nu, observă imediat 
că atinge o problemă foarte spinoasă în urma căreia îşi ridică 
foarte repede teribilul cap de Meduză întrebarea despre însăş 
natura, naşterea şi necesitatea ştiinţei. Aici, nu mă pot opri 
la această problemă, ci trimit la al 2-lea şi al 3-lea volum al 
lucrării mele „Volkisch-politische Anthropologie” ’) (Antropo- 
logia naţional-politică). Voiu aminti doar numai două principii : 

1) Nu există, mici într’un fel, o profesiune reală care 
ar fi întemeiată pe ştiinţă şi ar isvorî din ştiinţă ; ci, dimpotrivă, 
fiecare profesiune e mai veche decît ştiinţa coordonată ei şi îşi 

l) Apăruta 1937—38 lu Armanen-Verlag, Lelpzig. (Nota tradu- 
cătorului' 

are temeiul în vocaţie sau harisma împreună cu toate nevoile 
originare ale comunităţii de viaţă omeneşti, faţă de care ştiinţa 
preia totdeauna numai o funcţiune de instruire şi ajutorare 
tehnologică şi ideologică. înainte de a fi apărut vre’o ştiinţă, 
existau de mult medici, judecători şi dascăli. 

2) Orice ştinţă — atît în trecut şi nu mai puţin în prezent 
şi viitor — are nevoe, ca şi orice profesiune, de un fundament 
ideologic şi o axă doctrinară a sensului. Intr’aceasta ştiinţa — 
abstracţie făcîndu-se de utilitatea ei tehnică şi prelucrînd fun- 
damentul ei experimental — ia asupra sa funcţiunea mitului 
explicativ sil lumii. Orice sens adevărat formativ al ştiinţei are 
ca scop o imagine despre lume a cărei esenţă este o imagine 
despre oria adequată umanităţii dintr’un moment dat. Cu aju- 
torul acestui prototip, omul însuş se formează, justificîndu-şi 
în mod conştient felul, locul şi rostul vieţii sale, după care îşi 
conduce şi-şi făureşte viaţa sa. Demnitatea cea mai înaltă a 
bmului este de a-şi putea desăvîrşi din conştiinţă şi activitate 
proprie creatoare înţelesul şi forma vieţii sale. 

De cînd ştiinţele au distrus zăgazul pozitivismului îngust 
şi au intrat într’o nouă perioadă a devenirii lor, ele şi-au redo- 
bîndit rostul şi spiritul pentru propriul lor fundament şi scop 
Ideologic. Ştiinţa dreptului înţelege astăzi tot mai mult că ea are 
tot aşa nevoe de o antropologie condusă ideologic ca funda- 
ment şi concepţie călăuzitoare ca şi medicul, ca şi educatorul, 
ca şi reformatorul. Chiar economiştilor şi tehnicienilor le-a 
răsărit de ad o lumină nouă, cînd şi-au dat seama că, deşi pro- 
fesiunile lor se deosebesc din punct de vedere tehnic şi etic, 
ei au totuş nevoe de un fundament comun, căci ei stau ca mem- 
bri ai comunităţi etnice în faţa unui scop comun, ca părtaşi la o 
problemă generală comună. Filosofia, cu totul decăzută şi lip- 
sită de sens, renaşte din mişcarea naţional-socialistă prin faptul 
că contribue într'o acţiune de colaborare cu ştiinţele profesio- 
nale şi speciale la făurirea unei asemenea antropologii îndrep- 
tate ideologic, a unei imagini omeneşti rasisto-naţional-politice. 
In orice caz, antropologia noastră călăuzită ideologic, împreună 
cu ştiinţele speciale ţi profesionale ce-i aparţin, se ocupă cu 
structurarea şi pătrunderea realităţii, în opoziţie cu ideea uma- 
nităţii abstracte a secolelor trecute care căuta pe aşa numitul 
om „puir”, pe omul de dincolo de caracterul său rasist şi etnic 
şi de dincolo de dependenţa sa istorică şi politică; această idee 
de umanitate, potrivită postulatului ideologic al unei raţiuni 

omeneşti pure, universale, egale şi neschimbate, era marele^, 
subiect al lilosofiei şi fundamentul ideologic pentru toate ştiin- 
ţele speciale şi profesionale, fie că ele aveau conştiinţa acestui 
jfapt sau că simulau numai aşa zisa lipsă de presupoziţii. 

întreită este posibilitatea şi sarcina celor ce prin profesiu- 
nea lor structurează realitatea cu ajutorul ştiinţei — ■ şi anume : 

1. de a coopera la organizarea condiţiunilor de viaţă exte- 
rioare ale neamului, aşa dar tehnică în înţelesul cel mai larg 
el cuvîntului; 

2. de a coopera la făurirea ordinelor de viaţă naţională şi 
modurilor de viaţă, şi în sfîrşit 

3. de a coopera la desăvârşirea igienică şi educativă a uma- 
nităţii naţionale, a puterii ei de viaţă, a caracterului ei, a voin- 
ţei ei. 

Aceeaş întreită problemă este şi cea a profesiunilor, dintre 
care un anumit număr, pe care le-am putea deosebi ca profe- 
siuni conducătoare de cele ajutătoare, sînt legate de ştiinţăl 
ca mijlocul lor cel mai important de acţiune şi creare. 

Dela 1933 încoaoe, nimeni nu mai tăgădueşte în Germania 
că ţinuta generală de membru şi orice etos profesional trebue 
să fie legat ideologic şi îndreptat după ordinea rasistă a valo- 
rilor. Are însă oare ideologia ceva comun cu cunoştinţele şi 
destoiniciile profesiunii, in cele din urmă cu ştiinţa în general? 
Avem chiar destui compatrioţi — şi numărul lor e în creştere 
din pricina actualei tendinţe simţitor retrograde — cari declară 
că ştiinţa şi ideologia ar fi două lucruri separate în mod nece- 
sar şi cari vreau deci să le ţină principial despărţite. Dar astăzi 
se poate dovedi cu toată certitudinea că şi în trecut, aşa dar 
în timpul cînd se enunţa ideologia zicînd că ştiinţa este lipsită 
de presupoziţi şi independentă de judecăţi de valoare, n’a exis- 
tat nicicînd o ştiinţă fără fundament ideologic şi fără direcţie 
ideologică. Dacă astăzi formăm cetăţeni şi profesiuni în sensul 
ideologiei naţional-socialiste, în sfera Universităţii însă, vrem 
să desăvîrşim această formare printr’o ştiinţă de altă natură şi 
altă direcţie, asta înseamnă desigur să introducem în unitatea 
educaţiei şi formării o ruptură şi desbinare, înhămînd un cal 
înaintea căruţei iar pe celălalt dinapoia ei. Putem ajunge oare 
cu caii astfel înhămaţi la ţinta ce ne-am propus-o ? De fapt, in 
sfera politicei culturale, ştiinţa devine tot mai mult adăpostul 
şi sprijinul reacţiunii, ceeace odată s’ar putea râabuna .amar în 
refacerea internă a "neamului şi umanităţii. 

In epoca noastră clasică, ideea ştiinţei a fost una şi aceeaş 
cu ideea culturii. Amândouă participau la ideea umanităţii con- 
stituită ca unitate a adevărului, binelui şi frumosului, după care 
trinitate de idei era încă împărţit, cum ştim, sistemul filosofic 
kantian. 

Acestea au determinat ştiinţa, arta, morala, dreptul şi toată 
cultura. Din punctul de vedere al ideologiei naţional-socialiste 
nu se tăgădueşte bine zis umanitatea cu toată împărţirea ei după 
ddeile adevărului, frumosului, binelui şi dreptăţii, aşa cum o 
găsim şi la Platon. Dimpotrivă, ideile vor fi numai desprinse 
din spaţiul separat al spiritului pur şi al universalităţii, dintr’o 
lume superioară existentă pentru sine, şi vor fi împlîntate in 
realitatea vieţii naţionale cu componentele ei rasa, istoria şi 
politica, ca principii regulatoare ale structurii realităţii. Prin 
urmare, nu negăm că adevărul şi veracitatea reprezintă legea 
conducătoare şi regulatoare a cunoaşterii, etosul ştiinţei. Dar 
numai că nu vedem ţelul şi rostul ştiinţei într’un adevăr ab- 
stract şi existent pentru sine. Dacă recunoaştem adevărul ca 
legat de felul rasei noastre şi de destinul nostru politic, atunci 
dobîndim în acest fel o cunoaştere adevărată, concretă şi ştiin- 
ţifică, care după principiul lui Goethe devine rodnică pentru 
viaţa noastră, unealtă şi armă la făurirea realităţii vieţii noastre 
naţionale, — o ştiinţă politică, participând tocmai prin cunoaş- 
terea adevărului la hotărîrile drumului vieţii noastre şi dobân- 
dind, chiar prin aceasta, valoarea şi rodnicia ei, prin profesiu- 
nile educatorului, judecătorului, medicului, profesiuni care 
cantribuesc la refacerea neamului şi a umanităţii. 

întocmai aşa cum se prezintă raportul dintre adevăr şi 
ştiinţă, se prezintă ideea dreptăţii faţă de drept şi lege. Aşa 
precum nu recunoaştem nici un adevăr de dragul adevărului, 
ci căutăm cunoaşterea adevărului pentru o mai bună formare a 
neamului şi a omului, tot aşa nu recunoaştem nici un drept 
numai de dragul dreptăţii. Dreptul txebue să fie expresia atît a 
caracterului nostru rasist cît şi a voinţei noastre şi drumului 
nostru spre realizarea destinului nostru naţional în istorie : o 
ordine de viaţă potrivită felului nostru şi care ne arată drumul 
spre împlinirea misiunii noastre politice. Abia în acest fel se 
realizează însă prin drept şi lege ideea dreptăţii, <aşa cum e 
predeterminată de caracterul rasei noastre. De mult se ştie că 
ideea de drept, dreptate şi libertate aşa cum o înţelegeau Ger- 
manii e caracterizată prin raportul deplinei reciprocităţi dintre 

drept şi datorie între membrii unei comunităţi, de pildă a unei 
suite (Gefolgschaft) dar cu primatul necondiţionat al utilităţii 
publice faţă de cea particulară. Acum, dreptul naţdcmal-socialist, 
prin care neamul german păşeşte spre desăvîrşira 9a, ca drept 
al suitei, ca drept al comunităţii etnice, ca drept al personali- 
tăţii, ca drept la muncă, ca principiu de ordine al socialismului 
german, nu este altceva decît o nouă formă şi aplicare a stră- 
vechea idei, determinată de caracterul rasei, a dreptăţii şi liber- 
tăţii germane, adică a deplinei (reciprocităţi de drept şi de dato- 
rie între membrii comunităţii şi sub primatul ed. 

In temeiul acestui principiu de formare, care reprezintă 
totodată ideea dreptăţii înăscută şi potrivită rasei, la neamul 
german e posibilă ce-i drept o conducere auitoritativă cu desă- 
vîrşită integrare şi unire a voinţelor în suită, nici cînd însă nu 
e cu putinţă un despotism rezultat din bunul plac, nici cînd o 
tiranie asiatică. Autoritatea conducerii poate fi atribuită numai 
aceluia care întruchipează şi realizează In sine Tostul şi voinţa 
unei comunităţi şi care poartă în sine cu mîntuirea şi norocul 
soarta unei comunităţi, după cuvlntul Fiihrerului : Voj din 
mine, eu din voi ! Cuvîntul acesta nu este altceva decît ideea 
germană de autoritate, drept şi dreptate, care se convplectează 
prin principiile: „Folosul public înaintea folosului individual” 
şi „Fiecăruia ceeace i se cuvine potrivit prestaţiei sale pentru 
comunitate”. , 

Din firea înăscută, din caracterul permanent al rasei creşte 
mereu în popor, de jos în sus, o conştiinţă etnică de drept, care 
în mod necesar devine o pornire revoluţionară, dacă intră în 
opoziţie cu ordinea de drept şi procedura de drept pozitiv exis- 
tente, ceeace se întimplă mai ales în cazul cînd ordinea de 
drept şi procedura de drept existente fiind de provenienţă stră- 
ină, de pildă de origine romană, sînt simţite ca străine neamului, 
nepotrivite realităţii, duşmănoase vieţii şi constrîngînd propria 
fire. Jn răsboiul ţăranilor din sec. 16 revoluţia naţional-socja- 
listă are poate cel mai însemnat predecesor, dar care, din lipsă 
de conducere, n’a ajuns la victorie. Nu trebue să ne înşelăm 
asupra faptului că astăzi, ca şd atunci, conştiinţa înăscută a 
dreptului, potrivită firei naţionale, stă în opoziţie cu ordinea de 
drept existentă în partea ei cea mai mare, nu mai puţin cu 
procedura formalistă de drept corespunzător. Cine cunoaşte 
chiar numai întru cîtva istoria germană, ştie, chiar dacă n’a 
studiat numeroasele ei cărţi de drept, în ce grad surprinzător 

de mare s’a transpus odinioară felul de viaţă german în viaţa 
juridică. Aceasta s’a păstrat pînă la sfîrşitul evului mediu, chiar 
pînă la răsboiul ţăranilor, dar a fost copleşit apoi de formarea 
dreptului şi Statului de provenienţă străină. Dacă conştiinţa 
germană a dreptului se redeşteaptă din revoluţia naţional-so- 
cialistă, ca o apariţie parţială a conştiinţei de rasă şi fire nor- 
dică, avem totuşi încă un drum destul de lung în faţa noastră 
pînă ce vom reciştiga, în temeiul conştiinţei germane de drept, 
unitatea ordine! juridice naţional-socialiste. Secole dearîndul 
de înstrăinare şi rătăcire dela ceea ce-i al nostru^ de dragul 
unor idei şi scopuri străine, cer încă multe biruinţe hotărîtoare 
in dreptul constituţional, în dreptul de proprietate, în dreptul 
economic, în formalismul justiţiei, pînă ce vom fi dobîndit de 
fapt ordinea de drept naţional-socialistă a comunităţii etnice, a 
Statului întemeiat pe urmarea conducătorului şi a socialismu- 
lui german. 

Conştiinţa de drept este ceeace Tăsare de jos din carac- 
terul rasei, care determină şi felul de viaţă şi obiceiurile nea- 
mului. Această conştiinţă de drept creşte, dar nu se poate îm- 
plini prin sine însăş. Adevărata ordine de drept apai e abia atunci 
cînd legislaţia isvorîtă din ordinul conducerii, cit şi procedura 
juridică corespunzătoare, se potriveşte conştiinţei de drept şi 
cerinţelor de drept răsărite de jos. Tocmai în drept, legislaţie 
şi procedură juridică trebue să se verifice faptul că conducerea 
neamului nu este altceva decît întruchiparea şi realizarea voin- 
ţei crescînde a neamului sădită în caracterul rasei : Voi din. 
mine, eu din voi. Prin acestea, am cîştigat al treilea plan, pla- 
nul dreptului comunităţii etnice şi al conducerii neamului, în 
opoziţie cu acel conflict desbătut la începutul sec. 19 între 
raţionalismul dreptului natural şi doctrina romantică a drep- 
tului conceput ca obiceiuri crescute {inconştient din popor, 
aşa dar, între doctrina dreptului pur raţional şi doctrina drep- 
tului crescut în mod natural, cu care opoziţie, în unilatera- 
litatea ambelor doctrine, noi nu mai avem ce începe astăzi. 

Dacă facem abstracţie de conducere şi legislaţie şi dăm 
atenţie numai profesiunii unilaterale a juriştilor cărora li s’a 
încredinţat să pună de acord şi să ţie în acord conştiinţa de 
drept cu conştiinţa etnică, dreptul şi rasa, ordinea şi caracterul 
etnic, prin aceasta n’am atins decît un singur exemplu, care 
ore deplină analogie şi corespondenţă în toate profesiunile me- 
nite să contribue la structurarea ordinelor de viaţă naţională 

şi la formarea omului german cu ajutorul unei ştiinţe potrivite 
caracterului etnic. 

Precum conştiinţa de drept reprezintă numai o singură 
latură a conştiinţei firii etnice, precum voinţa de drept este o 
formă specială a caracterului etnic condiţionat de rasă, tot aşa 
conştiinţa educaţiei şi voinţa educaţiei, mentalitatea economiei 
şi conducerea economiei, tot aşa, chiar dacă nu oricine înţelege 
limpede organizaţia igienică şi terapeutică, conducerea sanitară. 
Conştiinţa etnică este baza comună pentru munca şi rostul 
tuturor acestor profesiuni iar scopul comun e arătat de con- 
ştiinţa misiunii isvorîtă din conştiinţa etnică a misiunii popo- 
rului german în propria sa istorie cît şi în istoria celorlalte po- 
poare. 

Toate aceste profesiuni stau cu neamul însuş într’o ten- 
siune generatoare de istorie intre obîrşie şi viitor, între carac- 
terul rasei şi misiune istorică, şi ele vor fi îndreptate spre idea- 
lul comun prin primatul conducerii politice în etos şi drum, în 
conştiinţa etnică şi cea a misiunii. Ca şi pentru neamul întreg, 
Fiihrerul a devenit prin revoluţie deşteptătorul, îndrumătorul 
şi deschizătorul de drum şi pentru profesiunile care participă 
la Tefaoerea ordinea neamului şi a caracterului. Conştiinţa etnică 
germană se desăvîrşeşte în el în conştiinţa misiunii germane şi, 
prin aceasta, în calea şi intrarea istoriei într’un viitor în care 
neamul german îşi găseşte desăvîrşirea sădită şi predeterminată 
îr» caracterul rasei sale, implinindu-şi misiunea în omenire. 

Cum se arată aceasta practic în munca profesiunilor numite 
intelectuale ? Să alegem ca exemplu trei profesuni : a medi- 
cului, a educatorului şi a judecătorului, după analogia cărora 
se pot expune şi celelalte profesiuni. 

Intre profesiunea medicului şi cea a judecătorului a exis- 
tat totdeauna un anumit paralelism : amîndoi au de a face cu 
cazuri de criză ale vieţii. In ultimele generaţii, în ambele pro- 
fesiuni, problema părea foarte simplificată : medicul avea de 
diagnosticat un caz de boală izolat văzut, ca şi judecătorul un 
caz de drept izolat văzut, avînd apoi de subsumat cazul, medicul 
sub un tip de boală, judecătorul sub o normă de drept, ca în 
urmă să prescrie unul un mijloc tip de tămăduire, celălalt să 
pronunţe sentinţa ; în acest fel în ambele cazuri criza părea 
înlăturată, norma restabilită. Astăzi se cere ca medicul şi ju- 
decătorul să cuprindă nu numai cazul de criză particular, izolat 
şi abstract, ci dinapoia fiecărui caz de criză particular să vază 


wuiwiIflin mnifliTintiT i 


11 


nu numai pe omuU total ci să poată fi în stare să-l priceapă 
şi să-l conducă. Ceeace ambele profesiuni fac pentru om şi 
comunitatea etnică, nu trebue să fie numai eliminarea unui rău 
trecător ci să devie o componentă puternică în existenţa, în firea 
şi caracterul omenirii sesizate. Profesiunile medicului şi jude- 
cătorului se întâlnesc, — fiecare pornind dela problema şi me- 
toda sa specială, — cu toate celelalte profesiuni care contribue 
la educaţia omului, iar prin aceasta la formarea şi conducerea 
neamului. Dinapoia fiecărui caz particular, dat lor în tratare, 
stă ca măsură conştiinţa etnică, iar din conştiinţa etnică se 
ridică conştiinţa misiunii. Medicul şi judecătorul devin, împre- 
ună cu celelalte profesiuni conducătoare, educatori şi făuri- 
tori ai neamului, pentru ca acesta să devie sănătos şi puternic 
spre a-şi putea împlini misiunea în istorie. Acesta este punctul 
călăuzitor cardinal pentru toate profesiunile capabile să formeze 
în înţeles înalt ordinele de viaţă şi umanitate. 

Oamenii acestor profesiuni 9tau cu toţi cei de un neam 
cu ei între obîrşie şi viitor, între caracterul rasei şi misiunea 
istorică. Ei au de realizat în această tensiune nu numai pro- 
pria lor personalitate ci să ajute prin profesiunea lor ca şi cei- 
lalţi să păşească pe drumul comun, să-i conducă şi îndrepte de 
a-şi forma după un prototip ţinuta lor, voinţa lor şi caracterul 
lor. Pentru aceasta, trebue mai întîi ca zeiţa Justiţia să-şi ia 
legătura de pe ochi oa să poată vedea de fapt în adîncdmile şi 
motivele determinante ale vieţii, dacă vrea să formeze şi să 
conducă. Legea, justiţia şi procedura juridică de tot felul re- 
prezintă împreună cu terapeutica şi educaţia o ordine de disci- 
plină pentru neam, o cale conducătoare in vederea realizării 
misiunii lui istorice predeterminată prin caracterul rasei. Pro- 
fesiunea fiecărui medic, fiecărui jurist şi fiecărui educator, 
trebue să fie însufleţită de conştiinţa etnică şi a misiunii ger- 
mane. Niciodată o îndatorire mai mare şi mai înaltă n'a fost 
încredinţată unei profesiuni. 

Ceeace e valabil pentru profesiune, e la fel valabil şi pentru 
ştiinţa care trebue să formeze şi să înzestreze aceste profesiuni. 
Precum profesunile însele nu prezintă numai o problemă teh- 
nică formală, ci trebue să fie călăuzite de etosul misiunii na- 
ţional-politice, la fel şi ştiinţa, pentru ca şi ea să poată fi re- 
cunoscută în primul rînd ca un rezultai al caracterului etnic 
şi al etosului politic. Chiar abia prin aceasta ideile adevărului, 
frumosului, binelui şi dreptăţii, îşi vor găsi împlinirea lor în 
viaţa neamului, realizarea lor in istorie. De aceea, o cxrînduire 

nouă a profesiunilor conducătoare politico-naţionale nu poate 
rezulta decît numai în legătură cu o înoire a ştiinţei din con- 
ştiinţa etnică şi a misiunii sau — ceeace e acelaş lucru — din 
ideologia naţional-socialistă. 

Profesiunea nu dă nici unui om rang şi demnitate, ci nu- 
mai o datorie. Dacă împlineşte această datorie numai printr’o 
prestaţie zilnică mijlocie, atunci nu poate avea nici o pretenţie 
la o demnitate mai înaltă. Există însă oameni de vocaţie şi de 
pilduire, purtători ai inîntuirii şi ai destinului unor cercuri 
întregi de viaţă, cari dinamizează istcxria : prin aceştia profesi- 
unile lor îşi primesc un rang mai înalt şi o valoare mai înaltă. 
Omul chemat şi ales nu-şi primeşte valoarea prin profesiune ci 
profesiunea îşi primeşte demnitatea şi misiunea prin el. Cei 
ce au vocaţie formează împreună pătura de elită şi de conducere 
a neamului, chiar dacă ei nu sînt încadraţi intr’o organizaţie 
fiind astfel mai în văzul tuturora. Al tuturor acestora şef şi 
domn este Fiihrerul. 

De cînd există o omenire nu i-a fost dat încă nici unei 
generaţii să trăiască atitea fapte uriaşe hărăzite de istorie şi 
destin, oum ne-a fost dat nouă care am trăit şi îndurat din plin 
timpul de la 1914 încoace. Din această suferinţă ni s’a desvăluit 
conştiinţa etnică şi cea a misiunii Marelui Reich German. Şi 
cei ce se ridcă din generaţia actuală, din generaţia de trecere 
şi se înalţă, prin conştiinţa misiunii germane, în profesiunea 
lor la rangul de stegari şi deschizători de drum, ştiu că lor prin 
vocaţie li s’a impus o răspundere grea şi apăsătoare în faţa lui 
Dumnezeu, în faţa neamului şi a istoriei. Dar aceasta nu trebue 
să-i facă nici trufaşi, nici megalomani. Chiar dacă vom fi trecut 
«cu bine prin primejdiile politicei externe care se deschid în faţa 
noastră, viaţa noastră nu poate fi decit jertfire pentru viitor. 
Dacă generaţia de trecere s’ar prăbuşi, viitorul şi misiunea 
Germaniei ar dispare. Atunci s’ar deschide în faţa noastră un 
infern şi o prăpastie, .prin care neamul german a trebu t să 
treacă odată în sec. 17 fiind aproape de marginea distrugerii 
complecte. Chemarea destinului nu ni se adresează numai pen- 
tru ca noi, în clipa hotărîtoare, să-l urmăm pe Fiihrer ca băr- 
baţi ai disciplinei şi ai caracterului neînduplecat, ci fiecare tre- 
bue să găsească în profesiunea sa prin conştiinţa misiunii o 
chemare şi împlinire nouă. Sînt doar totdeauna numai puţini 
aceia cari au pînă în sînge şi oase conştiinţa deplină a măreţiei 
acestei clipe istorice cu norocul şi primejdia ei şi cari, de aceea, 
trăesc deplin intimplările hotărîtoare ce se [petrec. Lor însă 

soarta le-a impus ră^pundrea pentru viitorul german, tot ei 
contribue la chemarea şi creatiunile poporului, astăzi încă într’o 
Germanie necunoscută, oa suită necunoscută a Fiihrerului, în- 
trucît membrii ed nu apar tocmai pe primul plan al vieţii pu- 
blice, ci stau ca animatori în cercul profesiunii lor. Dintre ei se 
ridică, din chemarea internă, elita puterilor făuritoare şi pur- 
tătoare a viitorului spre ziua omului german în istorie. 

Marele Reich German — imensul dar încredinţat genera- 
ţiei noastre — impune tuturor celor de un sînge, mai cu seamă 
celor din profesiunile chemate să creeze, o datorie nu mai puţin 
imensă care trebue să ne înalţe puternic la cele mai înalte 
prestaţi uni ale energiei omeneşti. Ziua omului German în isto- 
rie nu e altceva decit păstrarea şi organizarea Marelui Reich 
German, prin care sîntem iarăşi înseraţi pe linia Reichului ma- 
rilor împăraţi germani. Acest Reich a devenit pentru fiecare 
German fundamentul şi pmcipiul existenţei. De aci ne primim 
misiunea noastră, grandoarea noastră umană, caracterul nostru 
public, dacă sîntem la înălţimea sarcinei pe oare Reichul a dat-o 
fiecăruia în profesia sa. 

Pentru a explica aceasta, e necesar să aruncăm o scurtă 
privire în istoria germană. La ascensiunea epoced europene 
burgheze, Germania a aşezat odinioară cu reforma fundamentul 
şi a dat impulsul hotărîtor. Pînă atunci conştiinţa naţională şi 
conştiinţa dreptului forma un tot unitar, de pildă la juriştii şi 
jurisconsulţii germani, ca Eike von Repgow, ca şi în chip ase- 
mănător la Walter von der Vogelweide. Dar în secolul al XVI-laa 
cîştigă peste tot supremaţia desbinările şi sfîşierile. Reichul 
nu se întîlnea pe aceeaş linie eu revoluţia întruchipată în re- 
fonnaţiune, în răsboiul ţăranilor şi toate celelalte mişcări re- 
voluţionare, ceea ce a adus cea mai mare pagubă istoriei ger- 
mane şi astfel în secolul al XVII-lea Reichul era în plină ruină 
iar poporul împins la marginea prăpastiei. In vremea aceasta 
Reichul era în dependenţa puterilor străine, iar în interior se 
luptau protestanţii contra catolicilor, principii contra împăratu- 
lui; principii, stările sociale, în luptă toţi contra tuturora, luptă 
pe care nu trebuia s’o proectăm nicidecum înapoi într’o stare 
naturală fictivă, deoarece ni se înfăţişa chiar în mizeria pre- 
zentului. In ceea ce priveşte mai ales dreptul, luptau întreolaltă 
dreptul german cu cel roman. Cum putea de aci să răsară o 
lume germană dreaptă şi cu un scop bine definit, o înălţătoare 
conştiinţă etnică şi misionară care, ea abia, ar fi fost în stare 
să ridice demnitatea umană şi personală la grandoare istorică, 

la autoritatea conducerii? Talente nu ne-au lipsit nicăeri, nici 
între jurişti. Dar unde ar fi găsit ei fundament, sprijin şi ţel? 
Conring deveni venal şi lipsit de caracter, cum mai tirziu Genz, 
Pufendorf şi Thomasius cedară şi rătăciră şi chiar Gottfricd 
Wilhelm Leibniz, care se lupta fără nădejde pentru ieşirea Rei- 
chului şi a neamului din haos şi pentru închegarea acestora, 
chiar acest unic luptător a trebuit să sfîrşească în plină con- 
trazicere şi echivoc. Aci căutau ei o existenţă, în forma burghe- 
ziei ordonate, autonome şi cuminţi, ca să-şi realizeze în cadrul 
acesteia virtuţile lor înăscute, de nu decădeau intr’o jurispru- 
denţă legată de interesele statelor mici şi mai tirziu de ale eco- 
nomiei; sau plăzmuiau din genialitatea lor, la trecerea dela sec. 
XVIII la XIX, acel imperiu înalt şi vaporos al spiritului pur, 
departe, dincolo de realitatea nestăpînită a vieţii naţional-po- 
litice, sau creiau, în sfîrşit, acea ştiinţă obiectivă, lipsită de 
orice valoare, de orice hotărîre, pur contemplativă şi resem- 
nată. Această ştiinţă trezi mîndria lor într’o măsură atît de 
mare, cu toate că ea nu era altceva decît un surogat inferior, 
un azil în contra mizeriei unei vieţi germane care vegeta nu- 
mai în absenţa Reichului şi care de aceea devenise şi în pri- 
vinţa culturală o provincie a Puterilor apusene, care între timp 
împărţiseră -lumea între ele. încă în sec. XIX figurile neho- 
tărîte şi caracterele nestatornice, ca de pildă cele ale lui Sa- 
vigny şi Ihering, poartă semnul absenţei Reichului. 

Adolf Hitler ne-a readus Marele Reich German şi, prin 
aceasta, i-a redat poporului german misiunea, pe linia mare 
care, pornind de la acei Germani pe sîngele şi acţiunea cărora 
s’au ridicat toate Statele şi popoarele Europei, arată peste Ma- 
rele Reich German al marilor împăraţi, după timpul lung al 
decăderii şi mizeriei, peste începuturile lui Bismark în micul 
Reich German, spre împlinirea ultimă, ziua Germanului în 
Istorie, care va fi recolta tuturor faptelor şi prestaţiilor, a sîn- 
gelui şi spiritului strămoşilor noştri. Insă răspunderea biruinţei 
e aşezată pe umerii noştri, pe caracterul generaţiei de trecere. 
Dacă vom fi în stare să realizăm misiunea germană, fiecare în 
domeniul profesiunii sale, atunci prin aceasta vom duce reali- 
tatea naturii şi istoriei germane într’un viitor nou. 


ERNST KRIECK 

profesor la Universitatea 
din Heldelbcrg 

)urisdicţiunea în Statul legionar 

Pozitivismul subordonează noţiunea de dreptate celei de 
drept pozitiv , adică de regulă de drept scrisă. De aceea în acest 
sistem şi împărţirea dreptăţii este legată de reguli tehnice in- 
flexibile. J urisdicţiunea devine strict formalistă, eu accentuat 
caracter de mecanizare. Rolul judecătorului se rezumă, — cu 
rare abateri, — la interpretarea literală a textului din cod şi 
la compartimentarea „cazului" în paragrafe. 

Acest exces de raţionalizare a dreptăţii duce la anchilo-' 
zarea ei în formule şi, în aolaşi timp, la anarhizatrea ei. Inpri- 
tinatul, pierde sau cîştigă de ceCe mai multe ori procesul, fără 
fără să-l discute în fond, — pentru viţii procedurale. 

Maşina dreptăţii funcţionează cu un conglomerat de rotiţe 
şi robinete a căror savantă minuire poate atinge culmi de dex- 
teritate speculativă. Dechizi robinetul potrivit şi ai cîştigat 
cauza, — indiferent de partea cui o fi dreptatea. Totul e să 
nimereşti robinetul. 

Poate rămîne dreptul legionar pe această linie? 

Evident că nu. Legiunea a preferat totdeauna anarhiei mo- 
rale învelită în forme, ordinea morală care calcă formele. 

In concepţia legionară dreptatea nu poate fi rezultatul ar- 
bitrar al unor capricii de raţionament; fundamentul juridic al 
dreptăţii fiind însăşi dreptatea, iar măsura ei, conştiinţa celui 
ce o împarte şi -numai în al doilea rînd litera legii. 

Deaceia în legislaţia legionară, indiferent cînd şi cum se 
va desvolta ea, — legea va trebui să aibă o caracterstică esen- 
ţială: pentru administratorul dreptăţii ea va fi un îndreptar şi 
nu un imperativ. Păstrînd strictul necesar de norme ea nu se 
va putea pierde în formule de amănunt ce se pretind perma- 
nent valabile, ci va trebui creată vie, in permanentă evoluţie, 
după necesităţile neamului. Aceasta, pentrucă legea e făcută 
pentru neam şi nu neamul pentru lege. 

Această descătuşare de forme poate li privită ca cea mai 
îngrozitoare aberaţiune de doctul purist şi sclav al tuturor sis- 
temelor juridice. In ochii juristului deformat profesional, care 
se simte perfect satisfăcut şi scutit de orice răspundere, mă- 
surînd geometric dreptatea inpricinatului cu paragrafe de pro- 
cedură, acest fel de a vedea poate însemna o catastrofă. Nu 
interesează. 

Vremea lumii pe care singure teama de răspunderi şi frica 
de pedeapsă o ţine în frîu, e pe ducă. 

Pentru elita legionară, — şi magistraţii ţării, ei mai ales, 
vor trebui să facă parte din această elită, — nu există teamă, 
atunci cînd conştiinţa a fost împăcată. 

Ca în toate domeniile şi mai mult decît în altă parte, Le- 
giunea va opune aici principiului normei deci, primatul omului 
selecţionat. 

Căci dreptatea nu o pot administra exegeţii cu minţile în- 
cîldte în formule, ci numai acei cărora dreptatea le creşte din 
suflet. 

DRAGOŞ VITENCU 


învăţământul secundar practic 

O ramură a învăţămintului secundar, căreia, potrivit în- 
semnătăţii sale din întreitul punct de vedere economic, social 
şi naţional, s'a acordat o deosebită atenţie, fără însă ca acest 
învăţămînt să-şi £i ajuns pe deplin scopul de a creia elemente 
convinse şi bine pregătite pentru carierele practice, este învă- 
ţămîntul secundar practic. Necesitatea acestui învăţămînt — 
contrapondere firească şi completare utilă a învăţămintului 
teoretic — a fost recunoscută de toţi conducătorii departa- 
mentului instrucţiunii, începînd cu a doua jumătate a sec. al 
19-lea. Problema randamentului acestui învăţămînt — înţeleg : 
pregătirea temeinică de meseriaşi şi comercianţi şi practicarea 
efectivă a meseriilor şi comerţului — rămîne deschisă şi astăzi, 
mai cu seamă astăzi, cînd se vădeşte necesitatea reorganizării 
întregului învăţămînt, spre a se face din el instrumentul ca- 
pabil de a creia omul cel nou al noului Stat legionar romînesc. 

Invăţămîntul secundar teoretic, aşa cum l-am avut în tre- 
cut, a corespuns în apreciabilă măsură nevoiei de a forma ele- 
mente de muncă şi de conducere în aproape toate domeniile 
activităţii intelectuale şi ale vieţii de Stat. Cu unele modifi- 
cări de programe şi prin infuzarea unei noui spiritualităţi, is- 
vorîte din adîncurile neexplorate şi nevalorificate încă ale 
ctnicităţii noastre, învăţămintului secundar teoretic va putea 
corespunde întregii sale misiuni educatoare. Insă invăţămîntul 
practic, deşi i s’au adus în decursul vremii însemnate modificări 
şi deşi rezultatele lui nu saint cu totul de trecut cu vederea, 
în special în epoca de după război, a rămas totuş departe de 

scopul pentru care a fost creiat. Rămîne să se vadă dacă aceasta 
este nuinai o problemă de organizare sau şi una de mentalitate, 
in care caz măsurile de îndreptare trebuesc luate pentru 
combaterea deopotrivă a ambelor elemente ale problemei. 

In a doua jumătate a sec. al 19-la — spre a face o scurtă 
menţiune istorică — s’au ocupat de învăţămîntul practic o 
seamă de oameni de carte, economişti încercaţi şi cu grije 
pentru o normală desvoltare a societăţii romineşti, dintre care 
amintim pe Ştefan Fălcoianu, vice-preşedintele consiliului su- 
perior al Instrucţiunii între 1860 şi 1870, Dionisie Pop Marţian, 
iniţiatorul studiului statisticei în Rominia, Constantin Kreţulc- 
*cu, fost prim ministru şi Ion Chica. In 1881, junimiştii, în 
frunte cu Petre Carp şi Titu Maiorescu, în eroicul lor program 
de reforme „Era nouă", constatau : „In organismul nostru so- 
cial s'a produ3 o ştirbire, care trebue reparată fără întîrziere : 
meseriaşul romîn a dispărut în multe locuri şi este pe cale de 
a dispărea in mai toate. înlocuirea lui prin meseriaşi streini ar 
însemna scăderea vitalităţii poporului romîn..." Iar Mihai Emi- 
r. eseu, reluind o parte a programului junimist şi comentînd-o 
In „Timpul” stăruia să se îndrumeze forţele vii ale naţiunii 
către ocupaţunile, aşa de bogate şi aşa de necesare în orgaini- 
zarea societăţilor modeme, ale industriei şi comerţului". 

Dintre oonducătorii departamentului şcoalelor, cel mai 
vechiu ctitor al acestui învăţămînt este A. Donici, care, in le- 
gea sa din 1864, se ocupă de organizarea învăţămîntului prac- 
tic. După el, în ordinea timpului, s’au ocupat de acest învăţă- 
mînt Tache Ionescu, Spiru Haret şi D-l Dr. C. Angelescu. 

II 

înfiinţarea şi desvoltarea învăţămîntului secundar practic 
In Romînia a corespuns unei necesităţi de ordin economic, so- 
cial şi naţional. Problema a depăşit cadrele unei simple chesti- 
uni de învăţămînt, şi, dată fiind evoluţia societăţii romîneşti 
In secolul al 19-lea, a luat proporţiile unei adevărate probleme 
de Stat. 

In prima jumătate a secolului al 19-lea, societatea romî- 
nească, strinsă în această zonă geografică de interferenţă a 
două lumi, cu două mentalităţi şi structuri sociale deosebite, 
Intre lumea Orientului apropiat şi aceea a Occidentului, a tre- 
cut printr’o criză organică de desvoltare, ale cărei fenomene 

e 

au fost studiate de sociologi şi de istorici. A fost criza provocată 
de trecerea bruscă dela faza patriarhală, agricolă-păstorească, 
plămădită dealungul veacurilor de condiţiuni locale, geografice 
şi istorice — la aceea de viaţă economică, socială şi politică a 
popoarelor apusene. In cîteva decenii, vechi moravuri şi vechi 
deprinderi, odată cu vechile legiuiri şi cu tot trecutul de orga- 
nizare al principatelor, au fost părăsite pentru a se face loc 
unei noui organizări de Stat după modelul statelor din Apus. 
In această criză de desvoltare, pe de o parte nevoia constituiri^ 
cadrelor de Stat după cerinţele unei nouă Constituţii, iar pe 
de altă parte trecerea dela vechiul sistem al breslelor şi al unul 
negoţ închis, practicat de autohtoni, la sistemul liberalismului 
economic, care deschidea larg porţile ţărilor noastre pentru 
comerţul cel mare al Apusului, au avut de efect părăsirea în- 
deletnicirilor practice — meseriile şi negoţul — pe care le-au 
acaparat strănii, în special Evreii, şi îndreptarea Romînilor că- 
tre funcţionarăm. 

Societatea romînească prezintă astfel o deficienţă organică: 
lipsa clasei de mijloc. La baza edificiului social şi naţional, o 
ţărănime romînească omogenă şi compactă, rezerva etnică de 
totdeauna a poporului nostru ; la vîrful piramidei sociale o pă- 
tură conducătoare deasemenea romînească, iar între aceste 
două pături ; hia.tus : o burghezie streină. Circuitul social — 
pentru a folosi o formulă întrebuinţată acum de mai mulţi — 
era interceptat prin interpunerea între ţărănime şi clasa diri- 
gintă a unei păture streine, care prin prezenţa şi puterea ei 
primejduia desvoltarea organică şi unitară a poporului romîn. 

împotriva acestei situaţii trebuia începută lupta. Clasa de 
mijloc romînească de meseriaşi, comercianţi şi industriaşi, tre- 
buia refăcută. Prin ce mijloc? Prin reeducarea tineretului ro- 
mîn în direcţia îndeletnicirilor practice şi prin readucerea lui 
în făgaşul meseriilor şi comerţului. In ce fel ? Prin vechea 
practică a uceniciei şi a băiatului de prăvălie ? Şi aceste cai, 
fără îndoială, sunt ducătoare la scop. Prin ucenicie la patronul 
meseriaş sau comerciant se iniţiază în meserii şi în comerţ micii 
evrei spre a ajunge mai tîrziu mari industriaşi şi comercianţi. 
Dar dacă vrem să organizăm această pregătire şi să-i dăm vii- 
torului comerciant sau meseriaş pe lîngă dexteritatea profesio- 
nală şi o educaţie cetăţenească şi naţională, trebue să facem 
şcoală. Din această consideraţie şi din această nevoie au răsărit 
pe tot cuprinsul ţării şcoalele de învăţămînt practic. 

După războiul mondial, problema devenea şi mai acută. 
In ţara mărită ca teritorii şi ca populaţie prin adăugirea noilor 
provincii romîneşti, — în care puternice minorităţi etnice deţi- 
neau întreaga viaţă economică a oraşelor — , era obsolută nevoie 
ca o parte însemnată din tineretul romînesc să fie canalizat 
spre comerţ şi industrie. In special în aceste provincii, elemen- 
tul romînesc trebuia ajutat spre a-şi lua locul, la care numărul 
şi situaţia sa de element dominant în Stat îl îndreptăţia în 
viaţa economică a ţării. — Prin ce mijloc ? — Prin şcoalele de 
învăţâmint practic şi sprijinul direct al Statului. 

III 

Ce s’a făcut pînă acum în învăţămîntul secundar practic 
şi cu ce rezultate ? Ce rămîne de făcut pentru ca acest învăţă- 
mânt să-şi ajungă scopul ? 

De învăţămîntul practic, excepţie făcînd de bătrânul A. 
Donici, întemeietorul lui, s’au ocupat îndeosebi trei conducă- 
tori ai şcoalelor : Tache Ionescu, Spiru Haret şi D. Dr. C. An- 
gelescu. 

Tache Ionescu şi-a dat seama că învăţământul practic 
spre a putea corespunde în adevăr menirii lui de 
a da ţării meseriaşi, technicieni şi comercianţi, iar nu func- 
ţionari, trebue desvoltat în deosebi în latura dsciplinelor prac- 
tice, iar elevii acestui învăţământ, — chestiune de atmosferă 
necesară îmbrăţişării carierelor practice — trebuesc puşi în 
contact cît mai intim cu atelierele mecanice, stabilimentele 
industriale, fabricile şi casele de comerţ. In vederea perfecţio- 
nării elevilor în anumite ramuri ale meseriilor, şi ale technicei, 
el preconiza diversificarea şi specializarea şcoalelor de arte şi 
meserii după caracterul economic şi industrial al fiecărei regi- 
uni şi aii fiecărui centru industrial, precum şi înfiinţarea de 
şcoli practice pe lingă marile stabilimente industriale şi case 
de comerţ. Hîrţuit de lupta politică a vremii, Tache Ionescu 
a fost împiedecat de a-şi pune în aplicare planul şi nici mediul 
politic n’a fost potrivit. 

Spiru Haret — omul şcoalei — avea o altă concepţie. El 
înţelegea să se dea elevilor din acest învăţămînt nu numai o 
deprindere temeinică a meseriilor, d să li se facă şi o educaţie 
cetăţenească, odată cu dobîndirea unei culturi generale, indis- 
pensabile oricărui om trecut prin şcoală. In aceat sens a statuat 

el în legile de organizare din 1901 şi 1908 asupra învăţămîn- 
tului secundar practic. D. Dr. C. Angelescu, a întocmit Le(/ea 
invăţămintului industrial din 1936. 

S’au adus obiecţiuni acestei legi în legătură cu schimbarea 
de titulatură a şcoalelor : din şcoale de arte şi meserii, infe- 
rioare şi superioare, şi din şcoale elementare sau superioare de 
comerţ, in gimnazii sau licee industriale şi comerciale. Obiec- 
ţiunile aduse n’au ţinut seamă de un element ; factorul psiho- 
logic, care a contribuit la ridicarea prestigului, în opinia pu- 
blică, a invăţămintului practic prin ştergerea deosebirii de titu- 
latură dintre acest învăţămînt şi cel teoretic. Nu s'a relevat în 
schimb temeiurile bune ale acestei legi, între care proporţia 
justă dintre 9tudiile teoretice şi disciplinele practice în econo- 
mia programei acestui învăţămînt : cel mult 1/3 din ore pentru 
studiile teoretice şi 2/3 pentru disciplinele practice ; nici cre- 
area Consiliului superior de îndrumare sau a Casii învăţămîn- 
lului industrial, ori organizarea învăţămîntului muncitoresc 
{cursurile de ucenici), alături de alte bune dispoziţiuni ale legii. 

Legea învăţămîntului industrial din 1936 (publicată în 
Monitorul Oficial No. 88 şi 89 din 16 şi 17 Apr., 1936) nu a fost 
aplicată. Autorul legii, părăsind departamentul educaţiei naţi- 
onale la scurt timp după elaborarea ei, n'a avut timpul material 
de a o pune în aplicare, iar urmaşii săi din timpul prigoanei 
au ignorat-o, pur şi simplu. Ba mai mult : unul dintre ei, stăpî- 
nit de mania legiferării, a înlăturat-o cu totul, substituindu-i 
o alta, în care nu aducea nimic în plus, -cd doar repeta, sub o 
altă formă, principiile legii dn 1936. Acesta a fost unul dintre 
motivele, pentru care învăţămîntul secundar practic a întîrziat 
de a-şi da roadele. AI doilea motiv care a făcut ca rezultatele 
acestui învăţămînt, privite în perspectiva timpului, să nu fi 
fost cele aşteptate, este o chestiune de mentalitate : lipsa de 
preţuire a societăţii a-omîneşti pentru carierele practice — me- 
serii, industrii, comerţ — şi de aceea evitarea şcoalelor de în- 
văţămînt practic cărora li se preferă cele de învăţămînt teore- 
tic. Nici meseriaşi şi comercianţi — şi cazurile se pot cita cu 
sutele — aici lumea dela ţară nu-şi dă bucuros copiii la şcoa- 
lele de învăţămînt practic, ci numai... dacă nu reuşesc la li- 
ceele teoretice. Acesta este adevărul. Ne stăpîneşte încă men- 
talitatea funcţionărească, cu salariul oricît de mic, dar sigur, 
şi cu perspectiva pensiei la bătrîneţe. 

Ce râmîne de făcut ? Mentalitatea noastră greşită mu poate 

fi înlăturată de pe o zi pe alta. Este o chestiune de timp şi de 
educaţie. Stabilirea unei proporţii bine chibzuite între şcoaiele 
de învăţămint teoretic şi cele de învăţămînt practic, împreună 
cu o propagandă stăruitoare in scopul justei preţuiri a cariere- 
lor practice, încă poate fi de mult folos. Primul motiv însă, 
aceia al organizării temeinice a Invăţămîntului practic şi pro - 
blema debuşeului şi a asistenţii pentru absolvenţii acestui în- 
văţămînt, în scopul deschiderii de ateliere trebue să treacă pe 
primul plan. 

Şi mai înainte de orice, o legiferare a acestui învăţămînt. 
Astăzi, învăţămîntul secundar practic se conduce tot după ve- 
chile legiuiri şi după vechile dispoziţii dinaintea Legii din 1936. 
Şi astăzi mai sunt în acest învăţământ un gen de şcoli, ca de 
ex.: şcolile de menaj, ~ de organizarea şi programa cărora ne 
vom ocupa într'un articol viitor — cu programe şi orarii im- 
posibile (9 ore de curs pe zi, dintre care 4 ore practice şi 5 ore 
ifle studii) şi cu catedre de umplutuTă, ca cele de ştiinţele 
menajului (cîte 2 şi 3 ca/tedre de fiecare şcoală), catedre de al 
căror obiect, sen s şi utilitate nu poţi să te întrebi îndeajuns. 
Şi astăzi mai sunt în acest învăţămînt şcoli, în care numărul 
profesorilor sau al profesoarelor este aproape jumătate din nu- 
mărul elevilor. Făcînd proporţia revine un profesor sau o pro- 
fesoară la 2, cel mult 3 elevi. Ln acest caz eşti în drept să te 
întrebi: pentru dne a fost creeată şcoala: pentru elevi sau pro- 
fesori ? De aceea primul lucru, care se impune, este ca toate 
vechile legiuiri şi toate vechile dispoziţii dinaintea Legii din 
1936, să fie date la o parte şi întreaga problemă a organizării 
învăţământului practic să fie din nou pusă şi din nou studiată 
în vederea unei selecţionări definitive, care să pună in sfîrşit 
acest învăţămînt in situaţia de a da rezultatele, ce se aşteaptă 
dela el. 

Să se proceadă la raţionalizarea şi reorganizarea în- 
văţămintului practic. La viitoarea reformă a acestui învăţă- 
mînt se va putea avea in vedere 'următoarele considerente 
utile : 

1) atelierele, nu studiile (teoretice, imprimă caracterul 
specific şi legitimează adevăratul rost al învăţămîntului secun- 
dar practic ; deci asupra desvoltării şi utilării modeme a ate- 
lierelor va trebui îndreptată în primul rînd atenţiunea legiui- 
torului, iar în legătura cu activitatea şcolară în ateliere — ded 
cu deprinderea reală şi temeinică a meseriilor — va trebui 

aplicat în mod strict principiul Legii din 1936 oa cel mult 1/3 
din orele de curs să fie afectată studiilor teoretice, iar celelalte 
2./S să fie destinate disciplinelor practice ; 

2) diferenţierea şcoalelor de învăţămînt practic după ca- 
racterul specific, economic şi industrial, al diferitelor regiuni 
din ţară ; 

3) stabilirea unui contact intim şi frequent între şcoală şi 
marile stabilimente industriale sau mari case de (fomerţ şi ins - 
tituţiuni bancare, în vederea întreţinerii unei atmosfere sufle- t 
teşti favorabile îmbrăţişerii meseriilor şi comerţului ; 

4) înfiinţarea Casei învăţămîntului industrial pentru aju- 
torarea absolvenţilor şi absolventelor învăţămîntului practic 
spre a-şi deschide ateliere proprii şi acordarea de credite pe 
termen lung In vederea finanţării acestor ateliere sau case de 
comerţ ; 

5) încurajarea acestor ateliere sau case de comerţ de căţcg, 
ministere, instituţiuni publice sau institute subvenţionate cla. 
Stat, care îşi vor face comenzile, tn primul rînd, la aceste în- 
treprinderi conduse de absolvenţii şi absolventele învăţămîn- 
tului secundar practic. 

P. I. TEODORESCU 


Scrisul romînesc în 1940 

Ziua de 6 Septembrie 1940 a adus suflu nou şi in scrisul 
romînesc. Cărţile, revistele şi ziarele legionare comunică slovă 
de foc, regeneratoare. Cartea Căpitanului, evanghelia neamului 
nostru, răsare ca un Rarău din negurile risipite de batalioanele 
verzi, Literatura legionară numără lucrări cari, prin spiritul 
lor de netemătoare afirmaţie naţională şi prin moartea de mar- 
tiri a autorilor, capătă un sens dogmatic. Ele sunt îndreptarul 
Legiunii şi-al Neamului. „Pentru Legionari”’, „Cărticica şefului 
de cuib"; „Cranii de lemn", „Crez de generaţie", cărţile mar- 
tirilor legionari Alexandru Cantacuzino, Ion Banea, Neculai 
Totu, Bănică Dobre, Mihail Polihroniade şi Alexandru Christian 
Teii, Vasile Christescu, Dorul Belimace, Victor Gîrcineanu, 
Sima Simulescu, Valeriu Cîrdu, Constantin I. Goga — au, 
prin jertfa adusă pe altarul Patriei, o semnificaţie care depă- 
şeşte sensul literar. O valoare dogmatică au şi scrierile oame- 
nilor de ştiinţă sau ale literaţilor cari şi-au închinat intru totul 
Legiunii viaţa, luptînd şi suferind pentru ea. Atît pînă în anul 
1938, cit şi după 6 Septembrie 1940, au apărut numeroase cărţi 

de acest fel, formînd un adevărat tezaur spiritual pentru Ro- 
minia. 

Demne de admiraţie sunt şi periodicele legionare, cari frea- 
mătă de înţelepciune şi duh viu. Cotidianele „Cuvîntul", „Bu- 
na-Vestire‘‘ şi „Axa" aduc, pe lingă o mare contribuţie ideolo- 
gică, şi o bogată contribuţie literară. Spre deosebire de presa 
veche, scrisă în mane parte de jidani inculţi sau de jidoviţi 
deasemenea inculţi, presa nouă e scrisă în întregime de coudee 
alese. Pagina a doua a menţionatelor ziare e un model de pre- 
zentare culturală. 

Intrarea lui Ion Barbu în rîndurile poeţilor legionari se 
cuvine şi ea remarcată. 

Literatura filosofică a înregistrat în 1940 apariţia mult 
aşteptată a cărţilor d-lui prof. Traian Brăileanu, asupra cărora 
specialiştii şi-au şi spus cuvîntul. 

Deşi nu teologică în sensul strict al cuvîntului, cartea pă- 
rintelui Ilie Imbrescu pune în discuţie multe probleme bise- 
riceşti. 

Literatura beletristică s’a adăpostit îndeosebi în tiparni- 
ţele editurilor „Fundaţiile Regale", „Cartea Romînească", „Uni- 
versul" şi „Cugetarea". Prima ne-a dat, între altele, volumul 
„Statui" al lui Mihail Codreanu. La „Universul" au apărut „Co- 
rabia cu tufănici” al lui Radu Cyr, un poem dramatic între 
ale cărui rînduri puteam citi şi lucruri legionare; „In ţara ce- 
rului", nuvele de Ladmiss-Andreescu; „Scară la cer", de Vir- 
gil Carianopol; „Realitate şi eroare", de Mircea Mateescu, etc. 

La „Fundaţiile Regale", V. Voiculescu şi-a tipărit volumul 
de poezii „întrezăriri". 

„Cartea Romînească" a editat două cărţi noui de Ionel 
Teodoreanu şi una de Ştefan Velisar pe lingă numeroase alte 
lucrări. 

Hotărîrea „Cugetării" de-a reedita clasici e lăudabilă, mai 
ales că această reeditare se face cu multă pricepere. Tot la 
„Cugetarea" a reapărut „Crăişorul" lui Liviu Rebreanu; între 
cărţile noui, notăm „Avram Iancu", de Gabriel Bălănescu. Ini- 
ţiativa d-lui P. C. Georgescu-Delafras de-a tipări traduceri din 
limba germană e merituoasă. Să vedem, însă, în ce fel se va 
realiza această intenţie. 

In colecţia „Convorbirilor literare" a apărut un voluminos 
studiu asupra lui Lucian Blaga. 

O surpriză a anului literar 1940 a fost desigur debutul doam- 
nei Vera N. Totu în paginile revistei 4 , Vremea". Matur, pito- 

resc, înduioşător şi înălţător, şerbul doamnei Vana N. Totu e 
o revelaţie. 

Pentrucă „însemnări sociologice 4 * e şi o revistă bucovi- 
neană, ne vom opri şi asupra scriitorilor din Arboroasa, cari 
au fost primiţi cu dragoste de scriitorii din Capitală. 

Luptătorii Ionel Ţurcan, George Macrin şi Vasile I. Posteucă 
sunt şi aiprigi ziarişti în coloanele „Cuvîntului". La „Buna- 
vestire” scrie Em. Voinescu. Barbu Sluşanschi semnează foile- 
toane documentate şi gîndite esteticeşte. Victor Ion Pavelescu 
scrie deasemenea la „Cuvîntul”. Liviu Rusu redactează „Radio- 
Romînia 4 '. Sub conducerea lui va apare în curînd revista „în- 
semnări muzicale". La revista „Convorbiri literare" a bucovi- 
neanului I. E. Toxouţiu colaborează Teofil Lianu. 

La Cîmpulung, poetul legionar Neculai Roşoa a terminat 
• traducerea integrală a lui Baudelaire, George Drumur pregă- 
teşte în Germania vin memorial de călătorie. La Suceava, Şt 
Pavelescu va edita revista „Ţara Fagilor". Ceilalţi scriitori bu- 
covineni : Ghedeon Coca, Ionel Negură, George Z.Antonescu, 
Aurel Fediuc, Neoulai Tăutu etc., pregătesc şi ei lucruri noui. 

La revista de elită care e „Muncitorul legionar", condusă 
de George Macrin, colaborează Dragoş Vitencu şi Teodor Iliuţ. 

Se ridică şi o generaţie nouă, crescută în spirit legionar: Mir- 
cea Ropceanu, George Pivin, Dragoş Vicol, Popescu-Padea etc. 

In ceeace priveşte literatura dramatică, trebuie menţio- 
nate în primul rînd lucrările părintelui Ion Luca şi G. Ciprian, 
precum şi adaptarea lui Ion Cantacuzino după Aristofan. Des- 
pre piesele actuale ale lui T. Muşătescu nu se poate scrie in- 
trucît n'avem posibilitatea să controlăm care e partea d-sale 
de colaborare la comediile lui Scribe. 

Sub conducerea lui Haig Acterian, „Teatrul Naţional" 
legionarizat pregăteşte terenul pentru o nouă artă dramatică. 

Aici dorim să spunem şi cîteva cuvinte despre artele plastice. 
In recenta expoziţie din sălile Dalles, pictorii şi sculptorii legi- 
onari Bassarab, Geo Zlotescu, Vînătoru, Andronic Cantacu- 
zino, Dumitru Anastase şi Cristea Grosu şi Stoica au realizat 
lucrări asupra cărora nici o laudă nu trebuie precupeţită. Le- 
gionarismul a dat roade bogate în artele plastice. Teoreticianul 
grupării de pictori şi scluptori legionari, camaradul Bassarab, 
a fixat în linii largi şi înalte ţelurile artelor plastice romîneşti 
de azi. 

M. STREINUL 

Despre metafizica nietzscheiană 

— cu prilejui împlinirei a 40 ani dela moartea filosofului — 

O încercare de categorisire a filosofiei lui Nietzsche este 
destul de dificilă. Sunt necesare, nu două, trei, ci mai multe 
tipare-sisteme în cari să poată fi cuprinse feluritele filosofeme 
răspîndite în cărţile gînditorului, dela Geneza tragediei pină 
la Amurgul zeilor, Ecee komo şi celelalte scrieri din anul în- 
cheerei ursitei creatoare 1883. Ceva mai mult, în Nietzsche 
coexistă acut ca în oricare natură vulcanică, extremele ; el 
este un gînditor cu meandrele spiritului bogate şi adină, folo- 
sind faţă de problemele filosofice cu totul altceva decît o pos- 
tură solemnă şi didactică: am putea spune că Nietzsche tra- 
tează chestiunile cele mai grave ale filosofiei în mod egal, 
simplu, omenesc, ceiace ne atrage şi ne intrigă fiind doar coe- 
ficientul superficial, temperamental al cărţilor sale. In felul 
acesta se singularizează exegetul voinţei de putere ; prin ceiace 
are Nietzsche omenesc se izolează cu totul originar în istoria 
filosofiei, încîntîndu-ne ca nimeni altul şi vorbindu-ne, omului 
din noi, ca nimeni altul. 

In conturarea acestui gînditor ca om, în faptul prezenţei în 
modul lui existenţial a unei omenii primare, sincere, reşede 
încă şi explicaţia faptului că a fost posibilă contestarea cali- 
tăţei de filosof a lui Nietzsche. Această întrebare crucială ar 
putea avea, poate, şi alt răspuns ; noi îl dăm pe cel de mai 
sus. Condiţiile cotidian-umane ale trăirei nietzscheiene se pot 
surprinde facil la tot pasul. Un om care se întreabă pur şi 
simplu, deschis : „pentru ce sunt eu atît de înţelept ?” sau „pen- 
tru ce scriu eu cărţi aşa de bune ?”, răspunzîndu-şi în paragrafe 
speciale, poate fi considerat prelung şi sub un unghiu de ve- 
dere special, dar rămîne pururi obiectul unei rodnice disecţii 
psihologice, răsturnînd prin atitudinea lui orice cadenţă cla- 
sică a filosofiei ortodoxe. Căci îndărătul noemelor de aparenţă 
comună, saltă edificiul original al unei imense inteligenţe acut 
dominanta peste veacuri. 

Gysarz ne spunea cu multă dreptate, că despre Nietasche se 
poate spune totul (calitativ), ceiace explică apariţia inevitabilă 
a detractorilor ; ne mai atrăgea atenţia asupra acestui fapt in- 
teresant că Nietzsche nu a adus nicio gindire pînă la capăt, lă- 
Bînd astfel deschise posibilităţile pentru desvol tarea ulterioară 
a ideilor fundamentale sau schiţate ca atare. Aşa dar — adău- 

găm noi — nu avem de aface cu un sistem, un ciclu filosofic 
ori cu o gîndire închisă, ci mei degrabă cu o filosofie polistruc- 
turală si de sine stătătoare în felul celei platonice. „Ca pe un 
mare filosof, — spune Rickert în Filoso/ta vieţei — îl voi con- 
sidera numai atunci, cind cineva îmi va arăta că el a obţinut 
O latură esenţial nouă pentru vreuna din problemele atempo- 
rale ale filosof iei, cari stăpinesc gîndirea europeană de după 
Platon”. Din punctul de vedere al „ştiinţei", ceiace se cuprinde 
în opera lui Nietzsche este de bună seamă altceva decît filo- 
sofie clasică. Dealtmintreli, filosoful nostru însuşi, după cum 
observă Jaspers, aşează filosofia la polul opus al ştiinţei, poate 
— după opinia noastră — dintr’o atitudine temperamentală, ori 
poate ca o reacţiune împotriva „veselei ştiinţe” şi a platitu- 
dinei omenesc-preaomenescului revărsat din abundenţă în viaţa 
de toate nuanţele şi căruia Nietzsche i-a opus construcţia gi- 
gantică a supraomului. 

Dar, este Nietzsche un metafizician? 

Din discuţiile de mai sus, inclusiv expunerea fugară a 
cîtorva opinii critice, cari nu înlocuesc masiva necesitate a cu- 
noaşterei integrale a textului, s’ar părea că putem răspunde 
afirmativ la întrebarea de mai sus. Nietzsche se situiază în 
cadrul inconsistent al iraţionalului, acolo unde tronează etern 
idealul zarathustric. Dar metafizica nietzscheiană prezintă un 
colorit aparte, ceiace ne îndreptăţeşte a cerceta în primul rînd 
calitatea acestei exprienţe noetice iraţionaliste. Să fim înţeleşi 
însă asupra non-identităţii parţiale dintre iraţional şi metafizic. 

Am accentuat iniţial că în Nietzsche coexistă contrariile, 
ca în filosofia efesianului, care a fost poate unica doctrină de 
care nu s’a desfăcut toată viaţa. Spirit de formaţie clasică, atras 
în tinereţe către Eschile şi Platon (pe care l-a decretat apoi ca 
Feigling), ulterior spre filosofia lui Schopenhauer ; idealist în- 
tr’un sens original şi „pozitivist” aşişderea ; adept al meta- 
fizicei şi tăgăduitor al realităţei transcendente ; antiraţionalist 
şi admirator al dinamismului noetic ; slăbănog şi deficient so- 
matic şi totuşi apologet al exterminărei celor slabi : iată cîteva 
din contradicţiile cari definesc, pentru cel care a folosit o înde- 
lungată comuniune spirituală cu opera, natura filosofului nos- 
tru. Numai in cazul acestor premise se va căuta în mod obli- 
gatoriu o despicare a întrebărei asupra caracterelor unei meta- 
fizici nietzscheiene. 

Am socotit întotdeauna că Sa paginile acestei filosofii sur» 

prindem lesne o continuă goană după ideal, prin care latură 
nietzschedanismul capătă nuanţa idealist-extatică, uneori avînd 
caracter clasic-elen (dionisiac), alteori deadreptul muzical, ali- 
mentat prin melofilia integrală a prietenului de totdeauna al 
lui Wagner. Astfel gîndul lili devine cîntec, imn Înălţat vieţei 
şi către tot ce e soare, tărie, linie dură : 

„Am avut norocul să regăsesc după milenii de rătăcire şi 
pribegiri calea care duce la un Da şi un Nu! predic Nu, 
pentru tot ce slăbeşte, istoveşte. Eu predic Da, pentru tot ce 
întăreşte, ce răspîndeşte forţă, ce desăvîrşeşte simţul forţei”. 

Din Pindar şi din lirica greacă purcede elanul trăirei niet- 
zscheiene, dar ceva nou este totuşi în trăirea aceasta : iubirea 
pămîntului, de atîteaori şi sub atîtea forme propovăduită în 
cărţile filosofului. Această dragoste nu-i va preface nici cînd 
viaţa în valoare minoră şi scepticismul aparent în organică 
mistuire : 

...„Eu calc pe pămînt ; 

Ce*mi foloseşte că e mare ori, mic ? Că se chiamă mlaştină 
ori cer ? O palmă de pămînt mi-e deajuns ; numai să fie cu 
adevărat pămînt şi ţărînă !...” 

Aşa dar aripile avîntului transcendent sunt pururi îngreu- 
nate la Nietzsche de viziunea an teică masivă şi într’un anumit 
sens; căci despre conformismul teluric al filosofului, s’ar cu- 
veni — credem — să se discute mai pe îndelete, ca o trăsă- 
tură esenţială a acestuia. 

Spre a ne orienta însă în problema unei metafizici nietz- 
scheiene, putem utiliza cu folos distincţia pe care o face criticul 
August Messer. Acesta împarte evolutiv gîndirea nietzscheiană 
în două etape, Menschlich.es, allzumenschliches avînd carac- 
ter hotarnic. Ar fi vorba de o îndreptare a lui Nietzsche, după 
data cînd a fost scrisă această carte (1876-1878), către o tema- 
tică „pozitivistă", către o desfacere din inconsistenţele tine- 
reşti ale transcendenţei. Cităm din cartea de mai sus două pa- 
sagii concludente în acest sens, nu fără a ne întreba însă dacă 
în ceiace a scris Nietzsche după 1878 şi mai ales în Zarathustra 
(1883-1892) nu se găsesc cumva aceleaşi tendinţe de alunecare 
în problematica iraţionalistă : , 

Primul citat. „Este adevărat că ar putea să existe o lume 
metafizică ; absoluta posibilitate a faptului abia poate fi com- 
bătută. Noi vedem toate lucrurile printr’un cap de om şi nu 
putem tăia acest cap ; totuşi rămîne întrebarea, ce ar mai fi 

Al doilea citat. „Este caracteristic pentru o cultură supe- 
rioară faptul, că ea preţueşte micile adevăruri, neînsemnate, 
cari au fost descoperite printr’o metodă strictă, mai mult decît 
erorii»» fericite şi orbitoare cari purced dela epocile şi oamenii 
metafizici inspiraţi”. 

Am reprodus aceste două pasagii din „Omenesc, prea ome- 
nesc”, pentrucă în ele se vede limpede poziţia lui Nietzsche faţă 
de problema metafizică. Că acele „erori purtătoare de fericire 
şi orbitoare" — die begliickende und blendende irtumer — 
corespund obiectivelor metafizice, transcendentului, lucrului în 
sine şi aşa mai departe, nu mai este util să subliniem. Iată dar 
de ce spuneam, că la întrebarea asupra atitudinei lui Nietzsche 
faţă de metafizică, s’ar părea că putem răspunde în sens afir- 
mativ ; că putem adică considera formal drept o adeziune a 
gînditorului nostru la virtuozităţile transcendente, toată acea 
constantă exuberanţă lirică şi sete de necunoscut şi nestabil. 

De fapt, adevărata înţelegere a existenţei nietzscheiene o 
căpătăm apelînd la mărturisirile originale cuprinse in scrisori 
şi la acele puţin cunoscute pasagii din utilul Nachlass, elemente 
asupra cărora nu ne vom extinde, considerind suficientă a- 
ceastă, stăruitoare, ivitaţie la lectura postumelor şi scrisorilor 
nietzscheine. Mai este însă un fapt de semnalat. Dacă filosofia 
lui Nietzsche, nu este azi la indemîna curioşilor şi a pasiona- 
ţilor sub forma unui sistem, avem în schimb în Voinţa de 
putere, cartea esenţială a filosofului — Baeumler crede a afla 
acî chiar un sistem — condensate opiniile maturităţei rodnice 
a lui Nietzsche. In această scriere însă, aflăm definitiva atitu- 
dine faţă de viaţă şi de cosmosul gîndirei. Şi această atitudine 
se poate numi astfel : pozitivism, sau dacă vrem realism ex- 
tatic. 

Dar, e vremea să ne adunăm argumentele, precedîndu-le 
de o ultimă consideraţie critică. Socotim anume că se cuvine în- 
temeiată o distincţie între expresia formală şi stilul lăuntric 
nietzscheian. Familiarizat prin prelungit contact cu filosofia 
ontologică grecească, antisocratic şi deci antiraţionalist (în sen- 
sul socratic al cuvîntului), Nietzsche ajunge la aversiunea pen- 
tru dialectica fluidă a metafizicei prin înrîurirea metodei scho- 
penhaueriene, renunţînd la un Holderlin de r*»ldă — „mein 
Liebling aus der Zeit des Gymnasium” — şi însingurîndu-se 
treptat în cercul unei feridri cu punct de reazem Sn 

gindul pur. Cîndva, spre sfirşitul vieţei, va avea din nou in 
Zarathustra sentimentul revenire! la ceiace a fost odinioară. A- 
tunci însă trăirea nietzscheiană va fi ca şi încheiată. 

Dar asupra lui Nietzsche nu vom putea pronunţa nici- 
odată cuvintul hotărîtor, ci voin socoti cel mult că il înţelegem 
în diferită măsură ; sau cum ne spunea Cysarz, Nietzsche este 
mehr erlebt als gelesen, mai mult trăit, decît citit, din care 
eroare — dacă este drept să o numim astfel — trebue să ne 
silim constant a ne desface. Ca omul de felurit şi ca fiinţa a- 
cestuia, care i-a fost obiectul preferat, după cum scrie Klages, 
a fost şi Nietzsche însuşi ; deaceia poate, în ciuda tuturor a- 
parenţelor, el este cel mai puţin artifical dintre toţi gînditorii 
lumei. 

C. SANDULESCU 

REVISTA CĂRŢILOR 

Ion Nisipeanu. Pregătirea şi perfecţionarea corpului didactic. 
Editura „Muscelul” Bucureşti. 

Aceasta este prima lucrare dintr’o serie de opere pedago- 
gice şi didactice originale sau traduse din literaturi streine 
— pe care un grup de profesori şi de învăţători, In frunte cu 
profesorul I. Nisipeanu, îşi propune să le dea la iveală în edi- 
tura „ Muşcelul ”, Scopul lor este de a pune la îndemîna cor* 
pului didactic primar şi secundar o întreagă literatură pedago- 
gică, ce îi poate fi de folos în exerciţiul carierii ; în al doilea 
rînd, de a contribui la răspîndirea în straturi cit mai largi — 
©le societăţii romîneşti a interesului pentru probleme de cultură 
şi de educaţie. 

Lucrarea cu titlul de mai sus, punînd problema pregătirii 
şi perfecţionării corpului didactic secundar şi primar, face do- 
vadă că adevăratul progres al învăţământului stă in temeinica 
pregătire a învăţătorului şi a profesorului secundar şi în ne- 
contenita lor rîvnă de perfecţonare iar nu în aparatul de orga- 
nizare a şcoalei; în legi şi în regulamente. Legile şi regula- 
mentele nu dau suflet ; ele creiază cadre exterioare. Dacă înă- 
untrul acestor cadre, oricît de minunate, omul, chemat să lu- 
creze, nu aduce o pregătire serioasă sau nu este călăuzit de 
focul sacru al idealului, pe care trebue să-l servească, în zadar 
sunt cadrele. Deci învăţămîntul şi idealul educativ sunt în 
funcţie de om şi depind direct de pregătirea şi entuziasmul lui. 

Lucrarea D-Jui I. Nisipeanu cuprinde trei părţi 

1) pregătirea şi perfecţionarea corpului didactic primari 

2) pregătirea şi perfecţionarea profesorului secundar. 

3) articole complimentare (Jocul şi munca ; Arta şi educa- 
ţia ; Organizarea praotică a învăţămintului primar). 

In prima parte a lucrării — pregătirea învăţătorului — , 
pierind deCa constatarea că rolul primordial al şcoalei primare 
este „de a învăţa pe elevi' carte”, adică un ral intelectual, au- 
torul ajunge la concluzia că creşterea copiilor sub raportul bu- 
nelor deprinderi — , adică sub raportul moral, este al doilea şi 
cel mai înalt scop al şcoalei. Servind acest scop — indisolubil 
legat de învăţătura de carte — şcoala continuă educaţia din 
familie, educaţia celor 7 ani de-acasă, sau, în cazul cînd familia 
prea neajutorată spre a face un început de educaţie, a lăsat 
un gol, atunci şcoala să împlinească ea, singură, acest rol. Pen- 
tru a corespunde acestei duble îndatoriri, învăţătorul trebue să 
aibă el, în primul rînd, o cultură generală bogată şi apoi o pre- 
gătire de specialitate : pregătirea metodică. Pentru ţinerea pa- 
sului cu progresul necontenit al cunoştinţelor omeneşti, învă- 
ţătorul are nevoie de cărţi. U-nii, destul de puţini, şi-le pot pro- 
cura singuri. Alţii, şi cei mai mulţi, din lipsă de mijloace ori 
din cauza izolării în care trăesc pela sate, nu şi le pot pro- 
cura. In acest caz se impune consultarea unei biblioteci. Pen- 
tru împlinirea acestei nevoi, autorul' propune înfiinţarea de bi- 
blioteci pe judeţe, din cotizaţiile lunare ale învăţătorilor din 
judeţ. Mai înainte de orice însă, profesorii de şcoli normale 
sunt datori să trezească şi să întreţină în spiritul elevilor nor- 
malişti — viitorii învăţători — pasiunea cetitului, a auto-ins- 
truirii, cel mai sigur mijloc al împrospătării şi desvoltării cul- 
turii generale, precum şi al formării personalităţii învăţătoru- 
lui. 

Intr’un alt capitol, „Rolul social al învăţătorului”, autorul 
se ocupă de înrîurirea, pe care învăţătorul împreună cu preo- 
tul trebue să o exercite, din punct de vedere cultural-social, 
asupra consătenilor lor. In legătură cu această idee, este pusă 
în lumină fericita iniţiativă a marelui Spiru Haret, care a în- 
demnat pe preoţi şi pe învăţători să se pună în fruntea mişcării 
de ridicare economică şi socială a satelor, înţelegînd că şcoala 
adevărată nu se poate face într’un mediu de sat, bîntuit de mi- 
zeriei şi de boli, ci într’o atmosferă mai senină de sat înstărit. 
Ultimul capitol al acestei părţi este închinat perfecţionării în- 
văţătorului. , 

Partea a doua a lucrării este destinată pregătirii profeso- 

rului secundar, spre a corespunde îndatoririlor sale didactice, 
precum şi rolului său cultural, social şi naţional. In primul rînd, 
serioasă şi aprofundată pregătire a specialităţii, ceeace nu în- 
seamnă renunţarea la cultura generală, ci adîncirea uneia sau 
a doua specialitate în cadrul culturii generale. Cît de nece- 
sară îi este profesorului secundar cultura generală, indiferent 
de specialitate, se vede din propunerea autorului ca în clasele 
cursului inferior — în scopul stabilirii unei strînse corelaţii 
între diferitele obiecte — specializarea să nu meargă prea de- 
parte, ci cursurile să fie predate (după afinităţile dintre obiec- 
te) de un număr restrîns de profesori. In felul acesta trecerea 
dela şcoala primară la cea secundară nu s’ar face prea brusc : 
acolo, un singur dascăl : aicea, de fiecare studiu un profesor. 

In capitolele următoare se vorbeşte de rolul cultural al 
profesorului secundar, rol, care, spre a fi bine îndeplinit nece- 
sită din partea acestuia şi o cultură filosofică, din care trebue 
Să facă parte în mod indispensabil : psihologia, logica şi socio- 
logia. Această cultură filosofică, — încoronare firească a cul- 
turii generale şi a pregătirii de specialitate — va conduce pe 
profesorul secundar în mod sigur la alegerea celei mai potrivite 
concepţii filosofce despre lume, despre viaţă şi despre Dumne- 
zeu, iar această concepţie, în convingerea caldă a autorului, 
n’ar putea fi alta decit cea spiritualistă-creştină. Este deosebit 
de interesant şi de convingător capitolul „Pregătirea pedago- 
gică a profesorului*', în care concepţia spiritualistă despre uni- 
vers este analizată pe larg. II semnalăm îndeosebi cititorilor 
acestei recensii. Nu mai puţin interesant, capitolul „Rolul edu- 
cativ al profesorului”, rol, pe care îl îndeplineşte prin coordo- 
narea a patru factori : familia, relaţiile elevilor între ei, cul- 
tura personală a elevilor prin lecturi proprii şi atmosfera afec- 
tivă a clasei. Capitolele „Rolul social al profesorului" şi „Per- 
fecţionarea profesorului secundar”, ambele deopotrivă de su- 
gestive, închee această parte a lucrării. 

A treia parte, cu scopul de întregire a ideilor semănate în 
cele două părţi constitutive ale lucrării, pune problema rapor- 
turilor dintre joc şi muncă, precum şi a celor dintre artă şi 
educaţie. 

In întregul ei, lucrarea de faţă — fruct al experienţii 
unui vechiu şi încercat pedagog — este o operă bine gîndită, 
scrisă cu multă căldură sufletească, şi oferă o lectură dintre 
cele mai instructive. 

Ilie Anesia, Mioriţa, Imprimeriile Coperativei „Şcoala 
Poporului”. 

Autorul acestui volum aduce un onare aport folclorului 
romînesc şi anume ne prezintă o nouă variantă capodoperei 
poeziei populare Mioriţa, culeasă pentru prima oară de V. 
Alecsandri. 

Eroul nu ni se mai prezintă resemnat atît în faţa destinu- 
lui cit şi în faţa urii celorlalţi ciobani străini, ci dîrz şi pornit 
spre o împotrivire. 

Ţinuta impecabilă precum şi gravurile frumoase îi dau 
cărţii un dublu efect estetic şi artistic. 

TUD. B. 


REVISTA REVISTELOR 


Glasul Strămoşesc, Sibiu An. VII, Nr. 2, Fondator t Dr, 
Ion Banea, director Pro/. N. Petraşcu. 

La Sibiu apare pe linia dreaptă a martirului Ion Banea 
această revistă scrisă „în duhul Ardealului legionar”. Peste 
'firămîntările vremurilor gîndul curat şi fapta dreaptă au tri- 
umfat şi vor triumfa. Glasul Strămoşesc vesteşte calea ade- 
vărată, singura cale. 

In plămădirea Romîniei legionare aceste reviste ale pla- 
iurilor noastre de pretutindeni poartă făclie nestinsă şi arde de 
tăria biruinţei legionare. 

Omul nou. Brăila, An. VI Nr. 10, director Stere Mi- 
halexe. Citim pe lingă bogate articole, dări de seamă amănun- 
ţite asupra activităţii locale legionare. Fiecare colţ de ţară şi-a 
•pornit munca pe care trebue s’o ducă după un plan alcătuit din 
realitatea specifică a regiunii. Omul ncu oglindeşte viu această 
idee. 


AM PRIMIT LA REDACŢIE 


L.Ţ. 


Cărţi şi broşuri ; Alexandru Ilea, In tovărăşia lui Lucii er, 
Bucureşti 1940; Pr. Const. P. Beldie, Contribuţia Bisericii or- 
todoxe romîne la întărirea naţionalismului; Arg. D. C. Mon- 
teoru, Teozofia şi romanul Adam şi Eva. 

Reviste : Viaţa Basarabiei, An. IX, Nr. 7 — 12 ; 

Luminătorii , An. IV, Nr. 7 — 11, (Dir. Priseciuc) ; 

Romînia Eroică, An. IV, Nr. 5 — 8, director: Ion Colfescu 
— Delaturda; Popasuri, An. I, Nr. 1. 

